el el en el el el el el el el el el el en el el el el el el en en es en es tr en en el el el el el el el el el el el en de ceb el el el el el el el el el el el el es el el el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
Ξεκινώντας σήμερα την ημέρα μου, είχα την τύχη να παραβρεθώ σε μια από τις σπάνιες στιγμές απόλυτης συμφωνίας πολιτικών, δημοσιολογούντων και δημοσιογράφων. Με αφορμή τη συνέντευξη του Χάρη Θεοχάρη στο BBC, άπαντες συμφωνήσαμε ότι το κύρος της δημοσιογραφίας χρειάζεται επαγγελματίες σαν τον Stephen Sackur, τον παρουσιαστή της συγκεκριμένης εκπομπής.
Είναι τόσο μεγάλη η ανάγκη για “κανονικούς” δημοσιογράφους, οι οποίοι δεν μασάνε τα λόγια τους, ώστε παραβλέψαμε την επιτηδευμένη επιθετικότητα του Sackur, όπως επίσης και τα επιμελώς διαλεγμένα στατιστικά αναφορικά με τους εμβολιασμούς, τα οποία δεν είχαν στόχο να αποτυπώσουν την πραγματικότητα αλλά να φέρουν σε δύσκολη θέση τον Έλληνα Υπουργό Τουρισμού.
Κυρίως διότι στη χώρα μας, μια μεγάλη πλειοψηφία δημοσιογράφων επιδίδονται σε έναν ανηλεή μαραθώνιο δημοσίων σχέσεων. Στόχος τους δεν είναι να υπηρετήσουν το “λειτούργημα” αλλά να διασφαλίσουν την εύνοια των πολιτικών ή των επιχειρηματιών, οι οποίοι μπορεί και να τους βοηθήσουν στην επαγγελματική τους αποκατάσταση.
Επιστρέφοντας λοιπόν στην πρωινή εμπειρία συναίνεσης, η οποία συνέβη στην εκπομπή του Γιώργου παπαδάκη, ενώπιον του τηλεοπτικού φακού, άπαντες οι παραβρισκόμενοι πήραμε το περισπούδαστο ύφος μας και συμφωνήσαμε ότι δημοσιογράφοι σαν τον Sackur είναι η μόνη λύση για να αποκατασταθεί το χαμένο κύρος του επαγγέλματος.
Παραμένοντας στο θέμα της συνέντευξης-φιάσκου αλλά και του συναφούς θέματος του ανοίγματος του τουρισμού, ο συμπαθής συνάδελφος και βουλευτής του ΣΥΡΙΖΑ Χρήστος Γιαννούλης ξεκίνησε να επιτίθεται στην Κυβέρνηση απαριθμώντας τα λάθη και τις ολιγωρίες της. Τον διέκοψα -είναι η αλήθεια- για να του επισημάνω ότι έχει τρωθεί η αξιοπιστία του κόμματος με το οποίο πολιτεύεται, από τις συνεχείς διαψεύσεις των καταστροφολογικών προβλέψεών τους.
Έφερα μάλιστα και ένα παράδειγμα, αυτό της πρόβλεψης του Αλέξη Τσίπρα ότι με τις αλλαγές του “νόμου εκτρώματος” της Νίκης Κεραμέως, θα μπουν φέτος 25.000 λιγότεροι μαθητές στα πανεπιστήμια. Μάλιστα, για να μην τεθεί θέμα αξιοπιστίας της πληροφορίας, χρησιμοποίησα ως παράδειγμα, σημερινό δημοσίευμα της κομματικής εφημερίδας “Αυγή”, η οποία αποκαθιστά την αλήθεια και αναφέρει στην ιστοσελίδα της ότι ο αριθμός των εισακτέων θα είναι ίδιος με τον περσινό.
Η αντίδραση του Βουλευτή ΣΥΡΙΖΑ (και συναδέλφου) ήταν μάλλον ενστικτώδης. Με αποκάλεσε “Κυβερνητικό Εκπρόσωπο”. Προσοχή, δεν υποστήριξα κάποια Κυβερνητική θέση όπως θα είχα κάθε δικαίωμα ως σχολιαστής να κάνω. Απλώς επεσήμανα ότι οι συνεχείς καταστροφολογικές προβλέψεις, πλήττουν ανεπανόρθωτα την αξιοπιστία του κόμματος της αξιωματικής αντιπολίτευσης. Μπορώ δε να καταμετρήσω δεκάδες τέτοιες. Από το “θα σας κόψουν τα επιδόματα” που διαψεύσθηκε με πλειοδοσία επιδομάτων, μέχρι τον “άπιαστο στόχο των 25.000 εμβολιασμών την ημέρα”, που διαψεύσθηκε με σχεδόν πενταπλάσιους ημερήσιους εμβολιασμούς την περασμένη εβδομάδα.
Θεώρησα -όπως κάνω πάντα- σωστό να μην απαντήσω στην πρόκληση. Όμως παρότι γνωρίζω ότι βρίσκομαι στη χώρα του υπαρκτού σουρεαλισμού, δεν περίμενα ποτέ ότι θα χρειαστεί μερικά δευτερόλεπτα κάποιος για να μεταβεί από τη θέση “θέλουμε πολλούς Sackur” στη θέση είσαι “κυβερνητικός εκπρόσωπος επειδή δεν μου κάνεις επισημάνσεις που να με βολεύουν”.
Στον ΣΥΡΙΖΑ κουνούν το δάχτυλο για την παρέμβαση της Κυβέρνησης στον Τύπο. Ξεχνούν βεβαίως τις αλήστου μνήμης εκπομπές του Ελληνικού BBC,  δηλαδή της ΕΡΤ. Όταν Ακριβοπούλου και Καψώχας, στο δικό τους Hard Talk “στρίμωχναν” τους Υπουργούς του ΣΥΡΙΖΑ. Ξεχνούν ότι διερευνώνται -αυτή την ώρα- καταγγελίες για την απόπειρα δημιουργίας  ΣΥΡΙΖΑ Channel. Θεωρούν απόδειξη των όσων λένε τα στοιχεία των “δημοσιογράφων χωρίς Σύνορα” που κατατάσσουν τη χώρα μας 24 στους 27 σε ότι αφορά στην ελευθερία του Τύπου. Ξεχνούν όμως ότι είναι το κόμμα που ελέγχει άμεσα, τα περισσότερα μέσα από οποιοδήποτε άλλο κόμμα στη χώρα.
Διότι, σύντροφοι, καλοί είναι οι Sackur αλλά μόνο αν μας βολεύει η σκληρότητά τους. Ειδάλλως τους στοχοποιούμε, όπως κατά σύστημα κάναμε με δημοσιογράφους που επισήμαιναν τις παλινωδίες μας. Ακόμη και όταν κάναμε τη μεγάλη κολοτούμπα, οπότε λογικά προσχωρήσαμε στη θέση αυτών που στιγματίσαμε ως γερμανοτσολιάδες, συνεχίσαμε να τους στοχοποιούμε. Διότι ανεξάρτητη θεωρούμε μόνο τη δημοσιογραφία που μας βολεύει. Αυτή είναι η δύναμη της αριστεράς.
Υ.Γ. Το αισιόδοξο μήνυμα είναι ότι πλέον ο ΣΥΡΙΖΑ θέλει δημοσιογράφους τύπου Sackur, όχι σαν τότε που ο κύριος Νίκος Παππάς αποφάσισε να μιλήσει στην εκπομπή «Conflict Zone» με τον δημοσιογράφο Michel Friedman. Ο τελευταίος τον στρίμωξε και ο κύριος Παππάς, ζήτησε δύο φορές να διακοπεί η συνέντευξη. Τουλάχιστον ο κύριος Θεοχάρης, με ευπρέπεια παρέμεινε στο στούντιο και απάντησε στις επιθέσεις του δημοσιογράφου.
Μπορεί να σας ενδιαφέρει
Σάββατο 1 Οκτωβρίου 2022
Σια Αναγνωστοπούλου για Σταμάτη Κόκοτα: «Καλτ για κάποιους, ιδιαίτερη φυσιογνωμία»
Σάββατο 1 Οκτωβρίου 2022
Κεραμέως- Θεοδωρικάκος κατά ΣΥΡΙΖΑ: «Αγνοούν ακόμα και τα βασικά για τα Πανεπιστήμια»
Σάββατο 1 Οκτωβρίου 2022
ΣΥΡΙΖΑ: «Θα απαντήσουν Κεραμέως – Θεοδωρικάκος για το φιάσκο με την εστία»;
Πέμπτη 29 Σεπτεμβρίου 2022
Δημοσκόπηση Metron Analysis: Στις 8,4 μονάδες η διαφορά ΝΔ – ΣΥΡΙΖΑ
Ρεκόρ παραγωγής «πράσινης» ενέργειας και εξαγωγές
Σκέρτσος: «Το «Ελλάδα 2.0» ως ανάχωμα στην διεθνή οικονομική επιβράδυνση»
Το Κίεβο πανηγυρίζει για την ανακατάληψη της στρατηγικής σημασίας πόλης Λιμάν
Τραγωδία στην Ινδονησία: Τουλάχιστον 174 νεκροί σε επεισόδια μετά από ποδοσφαιρικό αγώνα
Μηταράκης: «Η Τουρκία εργαλειοποιεί το μεταναστευτικό και θα πρέπει η ίδια να φυλάει τα σύνορά της»
Επεκτείνεται το επίδομα μητρότητας στον ιδιωτικό τομέα από 6 μήνες σε 9
Τα πρωτοσέλιδα των εφημερίδων
Μπορεί να σας ενδιαφέρει
Στις Βρυξέλλες ο Τσίπρας – Το πρόγραμμα της επίσκεψης
Ο ΣΚΑΪ πανηγυρίζει για την πρωτιά του “Σήμερα”
Το “έκαψαν” οι ευρωβουλευτές του ΕΛΚ στην Κρήτη (video)
Στόχος του Ρουβίκωνα το γραφείο της Ζωής Ράπτη
Gazprom: Ανεστάλησαν οι παραδόσεις φυσικού αερίου στην ιταλική Eni λόγω ενός «προβλήματος» στην Αυστρία
Σταμάτησε η διαρροή στον αγωγό φυσικού αερίου Nord Stream 2
Ο Καντίροφ προτείνει στον Πούτιν να χρησιμοποιήσει πυρηνικά στην Ουκρανία!
Φον ντερ Λάιεν: «Μαζί θα εργαστούμε για τη μείωση των υψηλών τιμών της ενέργειας»
Η Σάκκαρη για τη σχέση της με τον Κ. Μητσοτάκη: «Είμαι χαρούμενη – δεν με νοιάζει τι λένε»
Ο Λοβέρδος για τον δικέφαλο
Ο Τσίπρας με την Μπαζιάνα στο Ηρώδειο
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά γιαννης οικονομου εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία